This website uses cookies to serve content relevant for you and to improve your overall website experience. By continuing to visit this site, you agree to our use of cookies.
ନିଜ ଘର ପାଇଁ ସଠିକ୍ ବାହ୍ୟ ରଙ୍ଗ କିପରି ଚୟନ କରିବେ?
ଆପଣଙ୍କ ଘରର ନିର୍ମାଣ ଯାତ୍ରାରେ ସବୁଠାରୁ ରୋମାଞ୍ଚକ ପର୍ଯ୍ୟାୟ ମଧ୍ୟରୁ ଗୋଟିଏ ହେଉଛି - ଆପଣଙ୍କ ଘର ପାଇଁ ରଙ୍ଗ ଚୟନ କରିବା । ଆପଣ ଚୟନ କରିଥିବା ରଙ୍ଗ ଅନେକ ମାତ୍ରାରେ ଆପଣଙ୍କ ଘରର ରୂପକୁ ନିର୍ଦ୍ଧାରିତ କରିବ । ଏବଂ ଏପରି ଅନେକ କାରକ ଅଛି, ଯାହା ବାହ୍ୟ ଘର ପେଣ୍ଟ୍ ରଙ୍ଗର ପସନ୍ଦ ଓ ଦୃଷ୍ଟିକୋଣକୁ ପ୍ରଭାବିତ କରିଥାଏ । ତେଣୁ ଆମେ ଆପଣଙ୍କ ପାଇଁ କେତୋଟି ଟିପ୍ସ ନେଇଆସିଛୁ, ଯାହାକୁ ଧ୍ୟାନରେ ରଖି ଆପଣ ସଠିକ୍ ରଙ୍ଗ ଚୟନ କରିପାରିବେ ।
ଏହା ମନେରଖିବା ଜରୁରୀ ଯେ, ବହୁଗୁଡ଼ିଏ ରଙ୍ଗର ବ୍ୟବହାର କରାଗଲେ ଘରର ରୂପ ଅସୁନ୍ଦର ଦେଖାଦେଇପାରେ । ଜିନିଷକୁ ସରଳ ରଖିବା ଏବଂ ନିଜ ଘର ପାଇଁ ଗୋଟିଏ କିମ୍ବା ଦୁଇଟି ବାହ୍ୟ ରଙ୍ଗ ବାଛିବା ହିଁ ସବୁଠାରୁ ଭଲ । ଯଦି ଆପଣଙ୍କୁ ଲାଗେ ଯେ ଏହା ନୀରସ ଦେଖାଯାଉଛି, ତେବେ ଆପଣ ଗୋଟିଏ ରଙ୍ଗର ଭିନ୍ନ-ଭିନ୍ନ ଶେଡ୍ ବିଷୟରେ ମଧ୍ୟ ଚିନ୍ତା କରିପାରନ୍ତି ।
ଯେବେ ରଙ୍ଗ ଚୟନ କରିବାର କଥା ଆସେ, ତେବେ ଆପଣଙ୍କୁ ଆଦର୍ଶ ରୂପେ ଅନେକ ବିକଳ୍ପ ବିଷୟରେ ଚିନ୍ତା କରିବା ଉଚିତ୍ । ପ୍ରେରଣା ଓ ସନ୍ଦର୍ଭଗୁଡ଼ିକୁ ସନ୍ଧାନ କରନ୍ତୁ, କାରଣ ଆପଣ ନିଜ ପସନ୍ଦର ରଙ୍ଗଗୁଡ଼ିକୁ ଚୂଡ଼ାନ୍ତ କରିବା ପରେ, ସେଗୁଡ଼ିକ ସଂଯୋଜନ ବା କମ୍ବିନେଶନ୍ କୁ ପ୍ରସ୍ତୁତ କରିଥାନ୍ତି । କଳା ଏବଂ ଘନ ରଙ୍ଗଗୁଡ଼ିକୁ ଏଡ଼ାନ୍ତୁ, ଯେଉଁଥିରେ ସହଜରେ ଧୂଳିମଳି ଜମାଟ ବାନ୍ଧିଥାଏ ।
ଶେଡ୍-କାର୍ଡରେ ଆପଣ ଯେଉଁ ରଙ୍ଗ ଓ ଶେଡ୍ ଚୟନ କରନ୍ତି, ତାହା ଆପଣଙ୍କ ଘରର ବାହ୍ୟ କାନ୍ଥରେ ଲଗାଇବା ପରେ ବହୁତ ଭିନ୍ନ ଦେଖାଦେଇପାରେ, ଯାହା ସମ୍ପୃକ୍ତ ରଙ୍ଗର ଗୁଣବତ୍ତା ଓ ତାହା ଉପରେ ପଡ଼ୁଥିବା ଆଲୋକ ଉପରେ ନିର୍ଭର କରିଥାଏ । କାନ୍ଥରେ କିଛି ରଙ୍ଗ ଓ ଶେଡ୍ ର ନମୁନା ପରୀକ୍ଷା କରିନେବା ସର୍ବୋତ୍ତମ, ଯାହାଦ୍ୱାରା ଆପଣ ଜାଣିପାରିବେ ଯେ, ଏହା ଚୂଡ଼ାନ୍ତ ଭାବେ କିପରି ଦେଖାଯିବ ।
ନିଜ ଘର ପାଇଁ ବାହ୍ୟ ରଙ୍ଗ ଚୟନ କରିବା ସମୟରେ, ଆପଣଙ୍କ ଘରର ଅବସ୍ଥିତି ଓ ତାହା ଚତୁଃପାର୍ଶ୍ୱରେ କ'ଣ ଅଛି, ତାହାକୁ ବିଚାରକୁ ନେବା ଆବଶ୍ୟକ । ଆପଣଙ୍କ ଘରଟି ଆଖପାଖର ଘରଗୁଡ଼ିକଠାରୁ ଭିନ୍ନ ଦେଖାଯାଉ ଏହା ଆପଣ ଚାହିଁଥାନ୍ତି, ତଥାପି ଏହା ସୁନିଶ୍ଚିତ କରିନିଅନ୍ତୁ ଯେ ଆପଣ ଚୟନ କରିଥିବା ରଙ୍ଗଟି ଆପଣଙ୍କ ଅଞ୍ଚଳର ପରିବେଶ ଓ ପୃଷ୍ଠଭୂମିର ସ୍ଥିତି ଓ ଜଳବାୟୁ ସହିତ ଖାପ ଖାଉଛି ।
ଆପଣଙ୍କ ଘରର ବାହ୍ୟ ଭାଗ ପ୍ରକୃତରେ କେବଳ କବାଟ ଓ ଝରକା ବ୍ୟତୀତ କିଛି ସାଜସଜ୍ଜା, କଳାକୃତି ଓ ଗଛଲତା ସହିତ ଜୀବନ୍ତ ହୋଇଉଠିବ । ଏପରି ସାମଗ୍ରୀ ଓ ଆଲୋକୀକରଣକୁ ସଠିକ୍ ଭାବେ ଚୟନ କରନ୍ତୁ, ଯାହାଫଳରେ ଏହା ଆପଣଙ୍କ ଘରର ବାହ୍ୟ ରଙ୍ଗ ସହିତ ଭଲ ଦେଖାଯିବ । ଆହୁରି ମଧ୍ୟ, ଟ୍ରିମ୍ସ ଓ ଆକ୍ସେଣ୍ଟ ରଙ୍ଗଗୁଡ଼ିକ ପାଇଁ ମଧ୍ୟ ଭଲ ରଙ୍ଗ ସଂଯୋଜନା ଚୟନ କରନ୍ତୁ ।
ଘରର ବାହ୍ୟ ରଙ୍ଗର ରକ୍ଷଣାବେକ୍ଷଣ ମଧ୍ୟ ସମାନ ରୂପେ ଗୁରୁତ୍ୱପୂର୍ଣ୍ଣ । ପେଣ୍ଟ ଚୟନ କରିବା ସମୟରେ, ରଙ୍ଗ ଯାହା ବି ହୋଇଥାଉ ନା କାହିଁକି, ନିଶ୍ଚିତ କରନ୍ତୁ ଯେ ଆପଣ ଦୀର୍ଘସ୍ଥାୟୀ ଏବଂ କମ୍-ରକ୍ଷଣାବେକ୍ଷଣ ଆବଶ୍ୟକ କରୁଥିବା ପେଣ୍ଟ୍ କିଣୁଛନ୍ତି । ସାଧାରଣତଃ, 'ସାଟିନ୍' ଏବଂ 'ଏଗସେଲ୍' ପେଣ୍ଟଗୁଡ଼ିକ ବଢ଼ିଆ ସ୍ଥାୟିତ୍ୱ ପ୍ରଦାନ କରିଥାଏ ଓ ସେଗୁଡ଼ିକୁ ସଫା କରିବା ସହଜ ହୋଇଥାଏ । ଆପଣଙ୍କ ରଙ୍ଗକୁ ମଧ୍ୟ ତାହା ଉତ୍ତମ ଫିନିଶ୍ ଦେଇଥାଏ ।
ନିଜ ଘରର ବାହ୍ୟ ପେଣ୍ଟ୍ ରଙ୍ଗ ଚୟନ କରିବା ସମୟରେ ଏହିସବୁ ଟିପ୍ସକୁ ଧ୍ୟାନରେ ରଖନ୍ତୁ । କାରଣ ଆପଣଙ୍କ ଘର ହେଉଛି ଆପଣଙ୍କ ପରିଚୟ, ଏବଂ ରଙ୍ଗଗୁଡ଼ିକ ଆପଣଙ୍କ ବ୍ୟକ୍ତିତ୍ୱକୁ ପ୍ରତିଫଳିତ କରିଥାଏ ।
